नई दिल्ली. धनतेरस पर होने वाली खुदरा खरीदारी से सोमवार को दिल्ली सर्राफा बाजार में सोना 40 रुपए महंगा होकर 32,690 रुपए प्रति दस ग्राम पर पहुंच गया. इस दौरान सिक्कों की मांग बढऩे से चांदी भी 10 रुपए की तेजी में 39,540 रुपए प्रति किलोग्राम पर पहुंच गई. दुनिया की अन्य प्रमुख मुद्राओं के बास्केट में डॉलर के कमजोर पडऩे से वैश्विक बाजार में पीली धातु को बल मिला लेकिन मंगलवार को होने वाले अमेरिका के मध्यावधि चुनाव से पहले निवेशकों के सतर्कता बरतने से इसकी बढ़त सीमित रही.